กอช.ผนึกพลังกทม.ผุดมหานครการออม
กอช.ผนึก กทม.ผลักดันเป็นมหานครการออม สร้างวินัยการเงิน แก้ไขหนี้สิน
26 ก.พ. 2562

กอช.ผนึก กทม.ผลักดันเป็นมหานครการออม สร้างวินัยการเงิน แก้ไขหนี้สิน
น.ส.จารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช.ร่วมกับกรุงเทพ มหานครขับเคลื่อนการสร้างวินัยการ ออมเงินเพื่อบำนาญ ภายใต้แนวคิด กรุงเทพมหานคร มหานครแห่งการออม ผ่านศูนย์ส่งเสริมการบริหารเงินออมครอบครัวและแก้ไขปัญหาหนี้สิน สำนักพัฒนาสังคม กรุงเทพมหานคร เพื่อ ส่งเสริมและสนับสนุนการออมให้กับประชาชนที่อาศัยอยู่ในเขตพื้นที่กรุงเทพ มหานครทั้ง 50 เขต ได้เข้าถึงสิทธิสวัสดิการบำนาญจากรัฐบาล
ขณะที่ในเขตชุมชนภูมิภาค กอช.ร่วมกับกระทรวงมหาดไทย ลงพื้นที่ นำร่อง 31 จังหวัด เริ่มจากมอบนโยบายการออมแก่ผู้ว่าราชการจังหวัด ให้ในแต่ละจังหวัดส่งเสริมการออม และสร้างวินัยการออมที่ดีให้กับประชาชนใน แต่ละอำเภอ ตำบล หมู่บ้าน ตลอดจนถึงประชาชนผู้อาศัยอยู่ในพื้นที่ของจังหวัดนั้นๆ ได้ตระหนักถึงการออมเงินไว้ใช้ยามเกษียณเพิ่มมากขึ้น หลังจากนั้นจะขยายผลทุกจังหวัดทั่วประเทศ
สำหรับผู้ที่สนใจสมัครสมาชิกได้ที่เว็บ www.nsf.or.th ธนาคารของรัฐทั้ง 4 แห่งทุกสาขา เคาน์เตอร์เซอร์วิส เทสโก้โลตัส ตู้บุญเติม สำนักงานคลังจังหวัด และสถาบันการเงินชุมชนที่เข้าร่วม